Keskustelu:Tonnin seteli

message: Mikä on ollut fi-Wikin kanta internet-meemien punchlinen, eli itse meemiä kuvastavan kuvatiedoston käyttämiseen artikkelissa? Kuvankaappaus sketsistä on itsessään sitaattioikeuden piirissä ja noudattaa näin omalla tulkinnalla kaikkien projektien lisenssikäytäntöä. --Osmo Lundell juttusille? 17. toukokuuta 2021 kello 17.29 (EEST)
replies: text: Sitä voi käydä katsomassa lähdesivulta. Onkohan tämä juttu edes oman artikkelin arvoinen? Meemejä on poistettu. Lähteetkin on muotoilematta kuntoon. --Abc10 (keskustelu) 17. toukokuuta 2021 kello 17.42 (EEST)
replies: text: :Voi olla, että kuvan jättäminen pois on hyvä. Merkittävyydestä sen verran, että aiheesta muodostunut termi on yleisesti käytössä verkkokeskustelun lisäksi myös puhekielessä. En myöskään näe mitään todellista haittaa siitä, että aihe on omana artikkelinaan. Luetteloon hautautuneena, sitä on haastavampi löytää, ja yhtenä Kummelin tunnetuimpana sketsinä, se tulee sisällyttää omaksi artikkelikseen. Siispä säilytettävä. Osmo Lundell juttusille? 18. toukokuuta 2021 kello 10.10 (EEST)
Sanoit tuolla muokkausyhteenvedossa kun loit artikkelin että: ”Omaksi sivukseen luettelosivulta poimittuna”, mutta et että mistä luettelosta. Ehkä tämä on laitettu sinne luetteloon juuri sen vuoksi että tämä ei ole riittävän merkittävä omaksi artikkeliksi. Kummelin, ja monen muunkin koomikon, koomikkoryhmän tai ohjelman sketseistä saisi varmaan tuhansia artikkeleita, joista tuskin yksikään on muuta kun maininnan arvoinen jossain muussa artikkelissa, ei siis omana artikkelinaan. --Linkkerpar™ 18. toukokuuta 2021 kello 12.51 (EEST)
Lisäsin vähän mediakäsittelyä aiheesta muualla -otsikon alle, jos sitä haluaa joku hyödyntää. Suomalaisista internetilmiöistä tämä on kevyesti tunnetuimmasta päästä, eli pitäisin merkittävänä. --Prospero One (keskustelu) 18. toukokuuta 2021 kello 13.19 (EEST)
Onhan tässä lähdekäsittelyä hämmästyttävää kyllä sen verran, että pakko katsoa merkittäväksi. -Ochs (keskustelu) 18. toukokuuta 2021 kello 15.20 (EEST)
Suomen kuollut papukaija? Varmaan merkittävä meemistatuksensa ja saamansa pitkäkestoisen mediahuomion ansiosta. Sketsin taustalla soiva "murheellinen jousimusiikki" taitaa muuten olla Camille Saint-Saënsin Eläinten karnevaalin osa "Joutsen" (löytyisiköhän lähdettä, jossa tämä mainitaan?). --Risukarhi (keskustelu) 19. toukokuuta 2021 kello 19.34 (EEST)
Marginaalisesti merkittävä ei ainakaan poistoon ilman äänestystä. En oo fani, mutta järki puhuu. -- Cimon Avaro 19. toukokuuta 2021 kello 20.00 (EEST)
Huikea sketsi, mutta sketsit ei liene itsessään wikimerkittäviä. --Vnnen (keskustelu) 20. toukokuuta 2021 kello 17.43 (EEST)
Näyttää siltä, että tällä hetkellä nähdään merkittävänä. --Osmo Lundell juttusille? 20. toukokuuta 2021 kello 22.28 (EEST)
Näköjään sitten kopioit suoraan kirjoittamani tekstin uudeksi artikkeliksi. Mitään uutta tässä ei ole kuin linkkilista. (Wikipediaa ei ole tarkoitettu linkkilistaksi, eikä niitä kukaan ikinä lue, päätellen siitä kuinka paljon kuolleita linkkejä artikkelien perässä "Aiheesta muualla" -osioissa on.)  Minusta tämä voisi kyllä olla siellä listassa ja vaikka uudelleenohjaus tältä nimeltä siihen kohtaan. --Mikko Paananen (keskustelu) 20. toukokuuta 2021 kello 22.33 (EEST)

text: Mistä tämä on kopioitu? Tekstiä toiselta sivulta toiselle siirtäessä täytyy kertoa, mistä se on peräisin. Tällä hetkellä tämä on siis ilmeisesti lisenssirikkomus? Jos on jo osa jotakin järkevää luetteloa, kannattaa varmaankin käsitellä siellä ja ohjata tämä hakusana luetteloon. --Epiq (keskustelu) 20. toukokuuta 2021 kello 23.19 (EEST)
replies: text: : Lukeehan tuolla artikkelialoituksessa: Omaksi sivukseen luettelosivulta poimittuna. --Lax (keskustelu) 20. toukokuuta 2021 kello 23.29 (EEST)
replies: text: ::Yritin tuolla alkupuolella kysyä että mistä luettelosta mutta Osmo Lundell ei vaivautunut vastaamaan. Jos jostain jotain kopioi niin pitäisi myös kertoa mistä kopioi. Tiedosta ette on kopioitu ei ole yhtään hyötyä. Lainsin kirjasta tämän: ... :P. --Linkkerpar™ 21. toukokuuta 2021 kello 01.33 (EEST)
replies: text: :::Olishan Osmo Lundellin pitänyt se luettelon nimi ilmoittaa, mutta se löytyy aika helposti muokkaushistoriasta. Luettelo Kummelin sketseistä. --80.220.200.159 21. toukokuuta 2021 kello 01.47 (EEST)
Jos meemistä on lähteitä, niin kai se on merkittävä. Itse sketsistä en tykkää ollenkaan, enkä myöskään Kummelista, mielestäni kummatkin ovat mölinään ja naamanvääntelyyn perustuvaa joutavaa roskaa. mutta Wikipediahan on neutraali ja perustaa arvionsa vain käsittelyyn luotettavissa lähteissä.--Urjanhai (keskustelu) 20. toukokuuta 2021 kello 23.23 (EEST)

text: Miten tuo sketsi perustuu mölinään ja naamanvääntelyyn? Kummeli usein perustuu mölinään ja naamanvääntelyyn, mutta ilmeisesti tätä sketsiä et ole koskaan nähnyt.--MAQuire (keskustelu) 21. toukokuuta 2021 kello 21.35 (EEST)
replies: text: :Kun se on meemi, niin siitä näkee kuvakaappauksia somessa päivittäin. Juuri siitä syystä olen kyllä tullut joskus etsineeksi sen käsiini ja siis nähnyt sen. Se ei kuitenkaan muuttanut yleistä mielipidettäni kummelista. Murtta kun Wikipedia on neutraali, niin silloinhan meidän mielipiteilläme jonkin asian hyvyydestä ei ole mitään merkitystä merkittävyyden kannalta.--Urjanhai (keskustelu) 22. toukokuuta 2021 kello 10.02 (EEST)
Yksittäiset sketsit harvemmin ylittävät merkittävyyskynnystä, mutta tämä on saanut niin paljon huomiota osakseen, että pidän merkittävänä. --Kärrmes (keskustelu) 21. toukokuuta 2021 kello 21.29 (EEST)
thread_title: Mainittu meemi ja sitaattioikeus